Diari Oficial de la Generalitat Valenciana


Sumari del DOGV 9217, del 17-11-2021 (2021/11395)

RESOLUCIÓ de 18 de maig de 2021, de la Direcció General de Qualitat i Educació Ambiental, per la qual es formula una declaració d'impacte ambiental corresponent a l'expedient 79/4051-HSE la Pobla de Vallbona.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11653


Data del document
:   18-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Pobla de Vallbona, la
    * impacte ambiental

RESOLUCIÓ de 18 de maig de 2021, de la Direcció General de Qualitat i Educació Ambiental, per la qual es formula una declaració d'impacte ambiental corresponent a l'expedient 79/9088-VBO la Pobla de Vallbona.   
 [2021/11573]  
«Informe d'impacte ambiental.  
Expedient: 79/5064-GSW.  
Títol: Legalització d'una planta de recuperació d'elements electrònics procedents d'ordinadors.  
Promotor: Recuperaciones Informáticas y Telemáticas, SL.  
Òrgan substantiu: Ajuntament de la Pobla de Vallbona.  
Ref. Òrgan substantiu: 1610/2018/SIGA (1674/2013/SIGA).  
Localització: Polígon industrial Mas de Tous, carrer Viena 13, parcel·la 20 (nau 14 i nau 15), del terme municipal de la Pobla de Vallbona (València).  
NIMA: 9149822356.  
  
Descripció del projecte  
L'objecte del present projecte és la sol·licitud de la llicència ambiental, d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana. Es tracta de la legalització d'una activitat en funcionament de gestió de residus, en la qual es realitza operacions R13 per a l'emmagatzematge de residus d'equips elèctrics i electrònics (d'ara en avant RAEE), i operacions R12 per al desmuntatge consistent en la separació manual de components i segregació de materials de residus.  
  
El certificat de compatibilitat urbanística municipal, de data 6 d'octubre de 2020, exposa que l'activitat resulta compatible amb la totalitat de la parcel·la per a l'activitat de tractament i emmagatzematge de RAEE (perillosos i no perillosos), amb emplaçament en dues naus, al carrer Viena, 13-A (nau 14) i carrer Viena, 13 (nau 15), amb una classificació urbanística de l'emplaçament, com a sòl urbanitzable del sector II-2, UE1 i una qualificació urbanística de l'emplaçament com a zona industrial 1.  
Els principals RAEE objecte de l'activitat pertanyen als de la categoria 3 (equips d'informàtica i telecomunicacions), i es realitzen operacions de gestió de residus (recollida, transport, emmagatzematge i tractament de RAEE perillosos i no perillosos), en dues naus industrials confrontants, sense estar comunicades, i s'executen totes les operacions a l'interior.  
Es realitzen operacions de recepció, emmagatzematge, tractament d'algun d'aquests i finalment eixida de les fraccions de la instal·lació, atesa la naturalesa, perillositat i el codi LER. Les activitats dutes a terme per la mercantil són:  
1. Activitats de recollida, emmagatzematge i preparació per a la reutilització de residus perillosos i no perillosos, que es fan en la nau 14, amb una superfície útil de 292,54 m² i una part davantera descoberta. En aquesta nau no es realitzen operacions de tractament.  
2. Activitats de tractament específic (R12), especialment RAEE d'equips informàtics, que es fan en la nau 15 de superfície 543,36 m², amb una part posterior descoberta de superfície 62,64 m², on es desenvolupa l'activitat d'emmagatzematge i tractament de residus.  
S'ha previst una capacitat màxima de tractament de 1.065 t/any (és de 750 t/any la capacitat mitjana de tractament de RAEE) i una capacitat màxima d'emmagatzematge de RAEE de 266 tones, en què 161 tones són de no perillosos i 105 tones són de perillosos.  
La instal·lació disposa de les infraestructures necessàries per al funcionament correcte. Les dues naus industrials disposen de solera de formigó, i la parcel·la està barrada.  
  
Descripció del procés productiu.  
Principalment es realitzen operacions de desmuntatge i valorització de RAEE catalogats de no perillosos. El procés consisteix en la recepció dels residus (ordinadors), desmuntatge manual dels equips (plaques base, font d'alimentació, disc dur, xicotet cable, etc.) i separació dels seus components per tipus de material per a posteriorment destinar-los a la recuperació.  
Les operacions inicials que es realitzen als residus són: classificació (segons el seu origen domèstic o professional) i pesatge, segons el seu origen i fraccions finals que s'obtindran en els processos posteriors (reciclatge o reutilització) i el posterior emmagatzematge en zones habilitades, disposats sobre palets o palots segons la naturalesa dels RAEE per a ser apilats en prestatgeries en el cas dels palets o en el cas dels palots apilats a tres altures com a màxim, a més de recipients adequats per a l'emmagatzematge de piles i acumuladors i condensadors que continguen PCB o PCT.  
La documentació aportada indica que a més de l'operació G1 (tractament general), es realitza emmagatzematge i preparació per a reutilització de diferents tipus de RAEE. L'operació de tractament general (G1) consta de les següents fases:  
1. Recepció dels residus i emmagatzematge previ per al posterior tractament i desmuntatge (desmuntatge de peces o components per a la reutilització).  
2. Extracció dels components, substàncies i mescles. S'extrauen els següents materials: piles i acumuladors, targetes de circuits impresos, tubs de raigs catòdics, cartutxos de tòner, de líquid i pasta, així com tòner de color, cables elèctrics exteriors, pantalles de cristall líquid (juntament amb la carcassa, si escau) de més de 100 centímetres quadrats de superfície i totes les proveïdes de llums de descàrrega de gas com a il·luminació de fons, components que continguen fibres ceràmiques refractàries, olis i condensadors electrolítics que continguen substàncies perilloses.  
3. Separació en fraccions valoritzables (fèrriques, no fèrriques, plàstics, vidre, etc.), mitjançant processos de separació manual, processos de fragmentació o trituració, només en el cas de plàstics (la trituració es du a terme de manera encapsulada sense emissions a l'exterior), i posterior apilament en contenidors separats, en un espai habilitat adequat, per a ser retirats per gestors autoritzats.  
Els residus generats en la instal·lació són:  
Residus no perillosos, que són principalment: llimadures i encenalls de metalls no ferris, pols i partícules de metalls no ferris, plàstic, encenalls i rebaves de plàstic, envasos de paper i cartó, vidre, fusta, sent retirats per gestor autoritzat.  
Residus perills, són els procedents d'equips elèctrics i electrònics, piles, bateries i acumuladors, sent retirats per gestor autoritzat.  
  
Assimilables a urbans, sent retirats pels serveis municipals de recollida.  
Es disposa de la següent maquinària utilitzada per al funcionament correcte de l'activitat: bàscula de pesatge, eines pneumàtiques (trepants i tornavisos), transpalet, carretó elevador, trituradora de martells, màquina compactadora de residus i màquina pelacables.  
  
Tramitació administrativa.  
Amb data 31 de juliol de 2018, es registra en el Servei d'Avaluació d'Impacte Ambiental (òrgan ambiental) ofici de l'Ajuntament de la Pobla de Vallbona (òrgan substantiu), que sol·licita, d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, es procedisca a la tramitació de la corresponent avaluació d'impacte ambiental. Es remet expedient compost per: estudi d'impacte ambiental, projecte de llicència ambiental, resum no tècnic, certificat d'informació pública i còpia de l'expedient administratiu municipal.  
  
El 2 d'abril de 2019 i el 10 de juny de 2020, l'òrgan ambiental realitza consulta al Servei d'Ordenació del Territori, on s'indica que l'emplaçament de la parcel·la on es desenvolupa l'activitat, d'acord amb la cartografia disponible en el visor CITMA, està afectada per perillositat geomorfològica amb un nivell de perillositat per inundació 7, segons el vigent pla d'acció territorial de caràcter sectorial sobre el risc d'inundació de la Comunitat Valenciana (PATRICOVA).  
  
El 17 de juny de 2019, l'òrgan ambiental requereix a l'òrgan substantiu l'esmena de deficiències de la documentació remesa, amb còpia al promotor.  
El 17 de juliol de 2019, es registra en l'òrgan ambiental, el certificat de compatibilitat urbanística remés per l'òrgan substantiu. Posteriorment amb l'esmena de la documentació, es va emetre un nou certificat amb data 6 d'octubre de 2020.  
El 16 de desembre de 2019, es registra en l'òrgan ambiental, la documentació sol·licitada el 17 de juny de 2019.  
El 22 de maig de 2020, es registra en l'òrgan ambiental l'informe sol·licitat al Servei d'Ordenació del Territori, que exposava que la parcel·la on se situa la instal·lació es troba afectada pel risc d'inundació, i requeria que es realitzara un estudi d'inundabilitat simplificat, a fi de determinar la conca generada, tot amb l'aportació de seccions així com el flux de les aigües al seu pas per l'activitat, amb concreció dels calats i les velocitats màximes per a les avingudes de 25, 100 i 500 anys de període de retorn per a poder avaluar la cota topogràfica que es pot veure afectada i es plantegen les mesures correctores adequades, si és el cas.  
  
El 14 i 15 de juliol de 2020, l'òrgan ambiental remitent informa a l'òrgan substantiu i al promotor, adjunta l'ofici del Servei d'Ordenació del Territori i sol·licita l'esmena de la documentació per a poder completar l'expedient.  
El 8 d'octubre de 2020, l'òrgan substantiu remet la documentació sol·licitada al promotor.  
El 2 de març de 2021, el Servei d'Ordenació del Territori remet la notificació de la resolució emesa per la directora general de Política Territorial i Paisatge.  
El tràmit d'informació pública de l'expedient es va dur a terme mitjançant la inserció del corresponent anunci en el DOGV núm. 8307, amb data 31 de maig de 2018, sense que s'hagen presentat al·legacions.  
  
  
Consideracions ambientals.  
Les principals afeccions associades a l'activitat són les següents:  
Producció de sorolls i vibracions. Les fonts de soroll seran:  
Operacions de càrrega/descàrrega de residus.  
Entrada/eixida de vehicles de transport i carretó elevador.  
Utilització de la maquinària.  
La mesura preventiva que s'adopta respecte a les vibracions és que la maquinària estarà sobre seients elàstics antivibratoris (tipus Silent-Blocks), sense estar en contacte amb la paret o estructura de la nau.  
L'estudi acústic aportat indica que no se superen els nivells establits en la legislació vigent.  
Possible afecció al sòl i aigua. El paviment de tota la instal·lació és de formigó i la part de recollida i tractament de residus disposa de solera impermeabilitzada, sent la superfície destinada a l'emmagatzematge de residus perillosos aproximadament de 70 m². No s'emmagatzema en l'exterior de la nau, però s'indica que el material descarregat (residus no perillosos) podria quedar en aquesta zona de manera temporal fins al seu pas a l'interior de la nau, havent d'estar ben tapat.  
Les fraccions líquides (només en el cas d'olis obtinguts del tractament de la categoria 1.3 d'AAE de l'annex I, del Reial decret 110/2015, de 20 de febrer) s'emmagatzemen en GRG amb cisterna de contenció.  
  
Es disposarà de recipients adequats per a l'emmagatzematge de piles, acumuladors i condensadors que continguen PCB o PCT.  
Davant un eventual vessament accidental, la mesura correctora proposada és que els residus originats per la neteja de l'abocament accidental seran recollits mitjançant absorbents adequats, emmagatzemats segons la seua naturalesa i retirats per gestor autoritzat. El manteniment de la maquinària serà realitzat fora de la instal·lació.  
El proveïment d'aigua es realitza des de la xarxa de subministrament municipal. Les aigües residuals són les procedents dels lavabos, que són evacuades a la xarxa de clavegueram del polígon. Les aigües pluvials són recollides i conduïdes per mitjà d'un canaló situat sobre la façana principal, que desguassa a les baixants exteriors i les aboca a la xarxa de clavegueram municipal.  
Afecció associada al risc d'inundació. Segons el vigent Pla d'Acció Territorial de caràcter sectorial sobre el Risc d'Inundació de la Comunitat Valenciana (PATRICOVA), la parcel·la està afectada per perillositat per inundació, perillositat geomorfològica.  
El 2 de març de 2021, el Servei d'Ordenació del Territori remet la notificació de la resolució emesa per la directora general de Política Territorial i Paisatge, de 25 de febrer de 2021, en el qual s'indica que el sòl de referència està qualificat, segons el vigent Pla General d'Ordenació Urbana (PGOU), com a sòl urbà i per tant ha de regir-se pel que especifica l'article 20 de la normativa del PATRICOVA amb la implementació, si escau, de les mesures recollides en l'annex I, de l'esmentada normativa que afecten la construcció de nous immobles i a les tanques de les parcel·les i les illes urbanitzades.  
  
Exposant a més que s'aprova l'estudi d'inundabilitat de la instal·lació per a la recuperació d'elements electrònics procedents d'ordinadors, situat en el polígon industrial Mes de Tous, carrer Viena 13, parcel·la 20, nau 14 i 15, del terme municipal de La Pobla de Vallbona (València), en considerar-se complides les normes contingudes en el Pla d'Acció Territorial sobre prevenció del Risc d'Inundació a la Comunitat Valenciana (PATRICOVA).  
L'ajuntament, com a administració responsable de l'aprovació urbanística la condicionarà al disseny i execució correctes de les obres de drenatge. Així mateix, haurà de comprovar el dimensionament i execució correctes d'aquestes infraestructures de drenatge per a no afectar tercers aliens a l'àmbit de l'actuació, i caldrà rescabalar dels danys que es produïsquen per aquest motiu, sense perjudici de les autoritzacions pertinents que s'hauran d'obtindre de l'organisme de conca.  
Si l'actuació afecta el domini públic hidràulic i/o zona de policia o a la possible incidència en el règim de corrents, haurà d'ajustar-se al qual disposa la normativa vigent (text refós de la Llei d'aigües i disposicions que el despleguen); igualment s'haurà d'obtindre autorització prèvia per a l'abocament de les aigües pluvials, així com si es preveu realitzar captacions d'aigua superficial o subterrània.  
El programa de vigilància ambiental, estableix la presentació de documents acreditatius de gestió de residus i la realització de la correcta gestió dels diferents residus produïts.  
  
Consideracions jurídiques.  
1. El projecte examinat constitueix, segons el que es preveu en l'annex I, grup 6.c.2, del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, en concordança amb l'article 7 de la Llei 21/2013, de 9 de desembre, un supòsit d'avaluació d'impacte ambiental ordinària.  
2. En l'expedient s'han observat els tràmits previstos en la secció 1a, del capítol II del títol II de la Llei 21/2013, de 9 de desembre, d'avaluació ambiental i en les altres disposicions que li són aplicable.  
  
3. L'article 13 del Decret 176/2020, de 30 d'octubre, del Consell, d'aprovació del reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental, la competència sobre l'avaluació d'impacte ambiental de projectes.  
  
Per tot això, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc  
  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que hi siguen aplicables, el projecte de legalització d'una planta de recuperació d'elements electrònics procedents d'ordinadors, promogut per Recuperaciones Informáticas y Telemáticas, SL, situada en el polígon Industrial Mas de Tous, carrer Viena 13, parcel·la 20 (nau 14 i nau 15), del terme municipal de la Pobla de Vallbona (València), sempre que aquest es desenvolupe d'acord amb el que s'estableix en l'estudi d'impacte ambiental, el projecte tècnic i altra documentació que hi haja en l'expedient i de conformitat amb les següents condicions:  
  
1. Respecte al llistat definitiu de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. La mercantil complirà el que s'estableix en l'annex VIII (condicions d'emmagatzematge) i en l'annex XIII (requisits per als tractaments específics dels RAEE), del Reial decret 110/2015, de 20 de febrer, sobre residus d'aparells elèctrics i electrònics, per a les operacions descrites en la part expositiva de la declaració d'impacte ambiental.  
  
3. Es complirà el que s'indica en la resolució emesa per la directora general de Política Territorial i Paisatge, el 25 de febrer de 2021, i el que està recollit en la part expositiva de la present declaració d'impacte ambiental.  
4. S'ha de realitzar una auditoria acústica, en estar l'activitat en funcionament i almenys cada 5 anys. S'haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes es realitzaran amb l'activitat en funcionament i per una ECMCA, fent constar els resultats en un llibre de control que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, i es farà continuació una nova auditoria acústica per a comprovar la seua eficàcia.  
  
5. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesurespreventives i correctores proposades i la comprovació de la seua eficàcia.La documentació estarà a la disposició de les autoritats competents.  
6. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, aplicant el procediment d'avaluació d'impacte ambiental descrit en aquesta.  
  
  
Segon  
Conformement amb el que es disposa en l'article 41 de la Llei 21/2013, de 9 de desembre:  
a) Publicar la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b) La present declaració d'impacte ambiental no serà objecte de recurs sense perjudici dels que siguen procedents en via administrativa i judicial enfront de l'acte pel qual s'autoritza el projecte.  
  
Tercer  
L'òrgan substantiu haurà de tindre en compte de manera escaient, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 18 de maig de 2021.- El director general de Qualitat i Educació Ambiental: Joan Piquer Huerga.»